Henrik Marstal

Henrik Marstal (født 5. juli 1966 i Esbjerg) er en dansk musiker, komponist, producer og forfatter. Som musiker har han arbejdet med rock, pop og electronica og været aktiv som komponist og tekstforfatter i en lang række sammenhænge. Desuden har han udgivet en række fagbøger primært relateret til musik samt redigeret sangbøger og publiceret en række forskningsartikler i danske og udenlandske tidsskrifter og antologier. Gennem en række år har Marstal debatteret musik, medier, køn og kultur, og han har blogget for Information og i 2012-2013 og igen siden 2014 blogget for Politiken. Endelig har Marstal en musikpolitisk baggrund, blandt andet som medlem af Statens Kunstfond (2005-2007 og 2014-2017), som sagkyndig for Nordisk Kulturfond (2010-2012) og som medlem af Kulturministeriets forskningsudvalg (2016-2019). Han er kendt som en af landets markante mandlige feminister og har på den baggrund skrevet bogen Breve fra en kønsforræder (Tiderne Skifter, 2015).

Han blev den 9. oktober 2016 opstillet som folketingskandidat for Alternativet i Københavns Storkreds.

Marstal har spillet i Ibens (1995-1997; 2003-2006; 2008-2011), med Martin Hall (1993-1999), i Marie Franks faste band (1998-2002) og med Annika Aakjær (2008-2011), og han har gennem de senere år arbejdet med dreampopduoen marstal:lidell (2012- ), med sit ambiente soloprojekt starchild #2 (2013- ) samt soloprojektet Svenske Uniformer (2017- ), hvor Marstal for første gang nogensinde er forsanger.

Værker

Udvalgt diskografi  
 Martin Hall: Random Hold (album, 1996) – musiker, arrangør 
 ibens: ibens (album, 1997) – musiker, komponist, tekstforfatter 
 Martin Hall: Adapter (album, 1999) – musiker, arrangør 
 Marie Frank: Ancient Pleasures (album, 1999) – musiker 
 Boel & Hall: Boel & Hall (album, 2000) – musiker 
 Marie Frank: Vermilion (album, 2001) – musiker, komponist 
 ibens: Ufornuft (album, 2005) – musiker, komponist 
 Diverse: Protestsange.dk (album, 2006) – initiativtager samt producer og musiker på de fleste tracks 
 Annika Aakjær: Lille filantrop (album, 2008) – producer, musiker 
 Carlas: Carlas (album, 2008) – producer 
 Annika Aakjær: Missionær (album, 2010) – producer, musiker 
 Anna Rosenkilde: Under the Skin of a Skeleton Zebra (EP, 2010) – producer, musiker 
 Akiri: Dead Dumb Dolls (album, 2010) – producer, musiker 
 Penny Police: Thieves Like Us (EP, 2011) – producer, musiker 
 White Flag Society: Surrender (album, 2012) – producer, komponist, tekstforfatter, musiker  
 ibens: halvelektronisk (minialbum, 2012) – komponist, tekstforfatter, musiker  
 Penny Police: The Broken, The Beggar, The Thief (album, 2012) – producer, musiker 
 Lars Lilholt Band: Stilheden bag støjen (album, 2012) – producer 
 Rikke Lundorff: Falling (album, 2012) – producer, musiker 
 Akiri: Send More Space (album, 2012) – producer, musiker, komponist, tekstforfatter 
 Where Did Nora Go: Where Did Nora Go (album, 2013) – producer, komponist, tekstforfatter, musiker 
 Ise: Kø på Himalaya (album, 2013) – producer, musiker  
 Where Did Nora Go: Shimmer (album, 2014) – producer, komponist, musiker 
 marstal:lidell: d.i.t. (album, 2014) – producer, komponist, tekstforfatter, musiker 
 starchild #2: jung/ster (album, 2014) – producer, komponist, musiker 
 starchild #2: the bells and the clocks (album, 2015) – producer, komponist, musiker 
 Det Kønne Kartel: Det kønne kartel (EP, 2015) – producer 
 marstal:lidell: All Shattered Pieces (album, 2016) – producer, komponist, tekstforfatter, musiker 
 Diverse: EMP RMX 333 – A Tribute to Else Marie Pade (1924-2016) (album, 2016) – initiativtager samt producer og musiker på marstal:lidells remix 
 starchild #2: motorize (album, 2016) – producer, komponist, musiker 
 Svenske Uniformer: 140 km/t (EP, 2017) – forsanger, producer, komponist, tekstforfatter, musiker 
 UkuleleHanne: Den onde guffer (EP, 2017) – producer, musiker 
 Det Kønne Kartel: En af drengene (EP, 2017) – producer, musiker 
 Diverse: Lys og lindring – sange fra Kirkesangbogen (album, 2017, under udgivelse) – initiativtager, producer, musiker, arrangør
 Svenske Uniformer: Enten-Eller (album, 2018, under udgivelse) – forsanger, producer, komponist, tekstforfatter, musiker
(Opdateret liste: henrikmarstal.com )

Bibliografi 
 Filtreringer – elektronisk musik fra tonegeneratorer til samplere, 1898-2001 (Høst & Søn, 2001; skrevet med Henriette Moos)                                                      
 Alt hvad musikken kan – samtaler om musik og liv (Aschehoug, 2002)                                             
 Hitskabelonen – imod popmusikkens ensretning (Lindhardt og Ringhof, 2003; skrevet med Morten Jaeger) 
 Benny Andersen – et liv ved klaveret (Aschehoug, 2004)            
 Borger i smilets land – Benny Andersen og danskheden (Aschehoug, 2005)                                               
 Den nye sangskat – 225 dansksprogede sange efter 1965 (Alinea, 2005/2008; redigeret med Jens Cornelius og Inge Marstal)                                                                                                                                    
 Nielsen – bliv klogere på livet med Carl Nielsen (Gyldendal, 2006; skrevet med Inge Marstal)                                                                                                                                    
 Arvo Pärt – længslen efter de hvide tangenter (Gyldendal, 2008)                                                                                                                                    
 Ringe i vandet – 123 sange til skolen (Alinea, 2009; redigeret med Inge Marstal)                                                     
 Jeg lytter, altså er jeg – tanker om musik og liv (Gyldendal, 2010)         
 Prøv og hør – samtaler om musik, kreativitet og følelser (Gyldendal, 2014; skrevet med Lars Lilholt og Karl Aage Rasmussen) 
 Breve fra en kønsforræder (Tiderne Skifter, 2015)                                  
 Populærmusikkultur i Danmark efter 2000 (Syddansk Universitetsforlag, 2016; redigeret med Mads Krogh)
 Kirkesangbogen (Det Kgl. Vajsenhus' Forlag, 2017; redigeret med Rasmus Nøjgaard, Helene Dam og Inge Marstal)
Opdateret liste: henrikmarstal.com

Referencer

Eksterne henvisninger 
 
 

Komponister fra Danmark
Journalister ved Politiken
Debattører fra Danmark
Personer fra Esbjerg
Rockmusikere fra Danmark
Bassister fra Danmark
Faglitterære forfattere fra Danmark
Musikforskere fra Danmark
Danskere i 1900-tallet
Danskere i 2000-tallet
Cellister fra Danmark
Feminister fra Danmark
Biografiforfattere fra Danmark
Ibens